Tájékoztatjuk a Homokhátsági Hulladékgazdálkodási Kft. szolgáltatási körébe tartozó települések lakosságát, hogy társaságunk munkatársai 2014. június 9-én, Pünkösd hétfőn a hétköznapoknak megfelelő időben és ütemben ürítik a lakosság hulladéktároló edényeit.

Kérjük az érintett lakosságot, hogy reggel 6 óráig helyezzék ki lakóingatlanuk elé a hulladéktároló edényeket! A hulladékudvarok, a Kiskunhalasi Regionális Hulladékkezelő Központ (Kiskunhalas Külterület Alsószállás puszta 0995/12) és az ügyfélszolgálati iroda az ünnepnap során zárva tartanak.

Tájékoztatjuk továbbá a lakosságot, hogy a kiskunhalasi, kiskunmajsai, keceli, soltvadkerti, jánoshalmi, kiskőrösi, hulladékudvarok a hamarosan bekövetkező szolgáltató váltás miatt 2014. június 23-tól – június 30-ig zárva tartanak.

A hulladékudvarok nyitása július 1-én történik. Szintén a szolgáltató váltással összefüggő okok miatt a Homokhátsági Hulladékgazdálkodási Kft. Kiskunhalas Szilády Áron utca 5-7 szám alatt található ügyfélszolgálati irodájában a személyes ügyintézés 2014. június 25-én 12 óráig lehetséges.

Azt követően e-mailen az ugyfelszolgalat@homokhatsagi.hu illetve postai úton, a Kiskunhalas, Szegedi út 4. számú címen állunk rendelkezésre. Az ügyfélszolgálati iroda nyitásáról az új közszolgáltató társaság ad tájékoztatást.

Homokhátsági Hulladékgazdálkodási Kft.